Komisjoni otsus,

9. aprill 2002,

millega muudetakse otsuseid 93/24/EMÜ, 93/244/EMÜ ja 2001/618/EÜ seoses loeteluga liikmesriikidest ja piirkondadest, mis on tunnistatud Aujeszky haigusest vabaks, ja piirkondadest, kus on olemas Aujeszky haiguse likvideerimise heakskiidetud programmid

(teatavaks tehtud numbri K(2002) 1326 all)

(EMPs kohaldatav tekst)

(2002/270/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1964. aasta direktiivi 64/432/EMÜ veiste ja sigadega ühendusesisest kauplemist mõjutavate loomatervishoiu probleemide kohta, [1] viimati muudetud komisjoni otsusega 2001/298/EÜ, [2] eriti selle artikli 10 lõiget 2,

ning arvestades järgmist:

(1) Ühendusesisese sigadega kauplemise suhtes kohaldatavad lisatagatised seoses Aujeszky haigusega ja loetelud liikmesriikide territooriumidest, mis on sellest haigusest vabaks tunnistatud ja territooriumitest, kus kasutatakse selle haiguse likvideerimise heakskiidetud programme, on sätestatud komisjoni otsuses 93/24/EMÜ, [3] viimati muudetud otsusega 2001/746/EÜ [4] ja komisjoni otsusega 93/244/EMÜ, [5] viimati muudetud otsusega 2001/905/EÜ. [6] Otsused 93/24/EMÜ ja 93/244/EMÜ tunnistatakse alates 1. juulist 2002 kehtetuks ja asendatakse komisjoni otsusega 2001/618/EÜ. [7]

(2) Saksamaal Baieris on rakendatud Aujeszky haiguse likvideerimise programmi, mis on heaks kiidetud komisjoni otsusega 95/210/EÜ. [8]

(3) Saksamaa käsitab Baierit Aujeszky haigusest vabana ja on esitanud komisjonile direktiivi 64/432/EMÜ artiklis 10 ettenähtud tõendavad dokumendid.

(4) On leitud, et see programm on olnud kõnealuse haiguse tõrjumisel Baieris edukas.

(5) Seetõttu tuleks komisjoni otsuseid 93/24/EMÜ, 93/244/EMÜ ja 2001/618/EÜ vastavalt muuta.

(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 93/24/EÜ I lisa asendatakse käesoleva otsuse A lisa tekstiga.

Artikkel 2

Otsuse 93/244/EÜ I lisa asendatakse käesoleva otsuse B lisa tekstiga.

Artikkel 3

Otsuse 2001/618/EÜ I ja II lisa asendatakse käesoleva otsuse A ja C lisa tekstiga.

Artikkel 4

Käesolevat otsust kohaldatakse alates 1. aprillist 2002.

Artikkel 5

Käesolev otsus on adresseeritud liikmesriikidele.

Brüssel, 9. aprill 2002

Komisjoni nimel

komisjoni liige

David Byrne

[1] EÜT 121, 29.7.1964, lk 1977/64.

[2] EÜT L 102, 12.4.2001, lk 63.

[3] EÜT L 16, 25.1.1993, lk 18.

[4] EÜT L 278, 23.10.2001, lk 41.

[5] EÜT L 111, 5.5.1993, lk 21.

[6] EÜT L 335, 19.12.2001, lk 22.

[7] EÜT L 215, 9.8. 2001, lk 48, viimati muudetud otsusega 2001/905/EÜ.

[8] EÜT L 132, 16.6.1995, lk 19.

--------------------------------------------------

A LISA

Otsuse 93/24/EMÜ I lisa ja otsuse 2001/618/EÜ I lisa asendatakse järgmisega:

I LISA

Liikmesriigid või nende piirkonnad, kus Aujeszky haigust ei esine, ja kus vaktsineerimine on keelatud

Taani: | kõik piirkonnad |

Ühendkuningriik: | kõik Inglismaa, Šotimaa ja Walesi piirkonnad |

Prantsusmaa: | Järgmised departemangud: Aisne, Allier, Ardennes, Aričge, Aube, Aude, Aveyron, Bas-Rhin, Bouches-du-Rhone, Calvados, Cantal, Charente, Charente-Maritime, Cher, Correze, Côte d'Or, Creuse, Deux-Sčvres, Dordogne, Doubs, Eure, Eure-et-Loir, Card, Gers, Gironde, Haute-Garonne, Haute-Loire, Haute-Marne, Haute-Pyrénées, Haut-Rhin, Haute-Saone, Indre, Indre-et-Loire, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Marne, Meurthe-et-Moselle, Meuse, Moselle, Nièvre, Oise, Pyrénées-Atlantiques, Puy-de-Dôme, Rhône, Sarthe, Saône-et-Loire, Savoie, Seine-Maritime, Somme, Vaucluse, Tarn, Tarn-et-Garonne, Territoire de Belfort, Vendee, Vienne, Vosges ja Yonne |

Soome: | kõik piirkonnad |

Saksamaa: | Järgmised liidumaad: Thüringen, Sachsen, Brandenburg, Mecklenburg-Vorpommern, Sachsen-Anhalt, Rheinland-Pfalz, Baden-Württemberg, Hessen, Schleswig-Holstein, Saarland, Hamburg, Bremen, Berliin ja Baier |

Austria: | kõik piirkonnad |

Rootsi: | kõik piirkonnad |

Luksemburg: | kogu territoorium. |

--------------------------------------------------

B LISA

Otsuse 93/244/EMÜ I lisa asendatakse järgmisega:

I LISA

Liikmesriigid või nende piirkonnad, kus on kasutusel Aujeszky haiguse likvideerimise heakskiidetud programm

Saksamaa: | liidumaad: Niedersachsen, Nordrhein-Westfalen ja Baier. |

Belgia: | kogu territoorium |

Holland: | kogu territoorium. |

--------------------------------------------------

C LISA

Otsuse 2001/618/EÜ II lisa asendatakse järgmisega:

II LISA

Liikmesriigid või nende piirkonnad, kus on kasutusel Aujeszky haiguse likvideerimise heakskiidetud programm

Saksamaa: | liidumaad: Niedersachsen, Nordrhein-Westfalen ja Baier. |

Belgia: | kogu territoorium |

Holland: | kogu territoorium. |

--------------------------------------------------